stanford-oval/wikipedia huggingface dataset:
Şahbuzin piirikunta
Aiheesta muualla

Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
İsmet Atlı

| Mitalit> Maa:   Turkki.Miesten vapaapaini. Olympialaiset  | Mitalit> Maa:   Turkki.Miesten vapaapaini. Olympialaiset  | Mitalit> Maa:   Turkki.Miesten vapaapaini. Olympialaiset  | Maa:   Turkki> Miesten vapaapaini. |
| --- | --- | --- | --- |
|  Kultaa | Rooma 1960 | 87 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Tokio 1954 | 79 kg |  |
|  Pronssia | Istanbul 1957 | 87 kg |  |
Miesten kreikkalais-roomalainen paini
| MM-kilpailut  | MM-kilpailut  | MM-kilpailut  |  |
|  Pronssia | Toledo 1962 | 97 kg |  |
İsmet Atlı (1931 Kozan – 4. huhtikuuta 2014 Kozan) oli turkkilainen kreikkalais-roomalaisen tyylin painija, vapaapainija ja olympiavoittaja.
Atlı voitti vapaapainissa sarjan 87 kg olympiakultaa Roomassa 1960. MM-kilpailuista hän saavutti vapaapainissa yhden hopean ja yhden pronssin ja kreikkalais-roomalaisella tyylillä yhden pronssin. Lisäksi hän sijoittui vuoden 1952 kesäolympialaisissa viidenneksi, vuoden 1956 kesäolympialaisissa neljänneksi, vuoden 1953 MM-kilpailuissa neljänneksi, vuoden 1955 MM-kilpailuissa viidenneksi ja vuoden 1962 vapaapainin MM-kilpailuissa neljänneksi. Välimeren kisoista Atlı paini sarjavoiton vuonna 1951.
Atlı kuoli Kozanissa 4. huhtikuuta 2014.
Şabranin piirikunta

Şabranin piiri Azerbaidžanin kartalla.
Şabranin piirikunta (azer. Şabran rayonu, ven. Шабранский район, Šabranski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1088 neliökilometriä. Asukkaita on 52 000 henkeä (vuonna 2010). Vuoteen 2010 saakka nimenä oli Dəvəçin piirikunta (azeriksi Dəvəçi rayonu, ven. Дивичинский район, Divitšinski raion).
Şabranin piiri sijaitsee Azerbaidžanin koillisosassa Kaspianmeren rannalla. Se rajoittuu kaakossa Siyəzənin, etelässä Xızın, lännessä Quban ja pohjoisessa Xaçmazin piireihin.
Piirin keskus on Şabranin kaupunki (vuoteen 2010 saakka Dəvəçi), josta on 120 kilometriä tasavallan pääkaupunkiin Bakuun. Kuntia on yhteensä 33 ja kyliä 68. Kaupunkiväestön osuus on 43,5 % (vuonna 2010). Vuoden 2009 väestönlaskennan mukaan piirin asukkaista 93,6 % on azereja, 3,4 % tateja ja 2,7 % turkkilaisia.
Seudun pääelinkeino on maatalous, joka on erikoistunut viljan, vihannesten ja hedelmien kasvatukseen sekä karjanhoitoon. Teollisuus on keskittynyt maataloustuotteiden jalostukseen. Piirin kautta kulkee Donin Rostovin ja Bakun välinen maantie sekä Moskovan ja Bakun välinen rautatie.
Nähtävyyksistä huomattavimpia ovat 400–500-luvuilla rakennettu Çıraqqalan linnoitus sekä keskiaikaisen Şabranin kaupungin rauniot.
Paikallislehtenä ilmestyy Şabran.
Aiheesta muualla

Wikimedia Commonsissa on kuvia tai muita tiedostoja aiheesta .
Şabranin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Óscar Cristi

| Mitalit | Mitalit | Mitalit |  |
| --- | --- | --- | --- |
|  Óscar Cristi |  Óscar Cristi |  Óscar Cristi |  |
Maa:   Chile
Esteratsastus
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | yksilökilpailu |  |
|  Hopeaa | Helsinki 1952 | joukkuekilpailu |  |
Óscar Cristi Gallo (29. kesäkuuta 1916 – 25. maaliskuuta 1965) oli chileläinen esteratsastaja ja olympiamitalisti.
Cristi saavutti yksilö- ja joukkuekilpailuissa olympiahopeaa Helsingissä 1952 ollen ensimmäinen useamman olympiamitalin voittanut chileläisurheilija. Hän kuoli 48-vuotiaana auto-onnettomuudessa vuonna 1965.
Aiheesta muualla

Kuvia tai muita tiedostoja aiheesta Óscar Cristi Wikimedia Commonsissa
Étienne Pierre Ventenat

| Étienne Pierre Ventenat> Henkilötiedot |
| --- | --- |
Syntynyt: 1757
Kuollut: 1808
Koulutus ja ura
Tutkimusalue:  kasvitiede
Étienne Pierre Ventenat (1757–1808) oli ranskalainen kasvitieteilijä.
Alkujaan Ventenatista oli tulossa pappi, mutta sittemmin hän alkoi opiskella kasvitiedettä ja alkoi työskennellä yhdessä Charles L'Héritier de Brutellen kanssa. Ventenatin ensimmäinen kasvitieteellinen julkaisu oli väitöskirja sammalten lisääntymisestä vuonna 1792. Seuraavana vuonna hän julkaisi kuvauksen tieteelle uudesta kasvisuvusta Furcraea eli mauritiuksenhamput parsakasvien heimossa.
Neliosaisessa teoksessaan Tableau du Règne Végétal selon la méthode de Jussieu Ventenat oli ensimmäinen, joka käytti termiä fanerogaami (siemenkasvi) vastakohtana termille kryptogaami (itiökasvi). Kryptogaami-termiä oli käyttänyt jo Linné huomattavasti aiemmin. L'Héritier de Brutellen jalanjäljissä Ventenat keskittyi tutkimuksissaan tieteelle uusien kasvien nimeämiseen, kuvaamiseen ja luokittelemiseen.
Vuonna 1800 Ventenat alkoi kirjoittaa ensimmäistä kukkakasveja käsittelevää teostaan Descriptions des plantes nouvelles et peu connues cultivées dans le jardin de J. M. Cel. Teos julkaistiin kymmenessä osassa vuosien 1800–1903 välillä. Teoksen kuvituksena olleita kuparipiirroksia olivat tehneet monet piirtäjät, muun muassa Pierre-Joseph ja Henri-Joseph Redouté, joista Pierre-Joseph Redouté teki 81 kuvaa.
Jardin de la Malmaison (toinen osa)
Vuonna 1804 keisarinnaksi kruunattu Joséphine de Beauharnais halusi vähän ennen kruunaamistaan koota majesteettisen Malmaisonin puutarhan kasvit mahtavaksi kukkakirjaksi Jardin de la Malmaison. Ventenat palkattiin kirjoittamaan teoksen kasvikuvauksia ja teoksen kuvien maalaajaksi palkattiin Pierre-Joseph Redouté. Teos Jardin de la Malmaison julkaistiin kahdessa osassa huhtikuun 1803 ja marraskuun 1805 välillä, ja keisarinna Joséphine de Beauharnais ylensi Ventenatin hänen kasvitieteilijäkseen (son botaniste) ja Redoutén hänen kukkamaalaajakseen (son peintre de fleurs). Ventenatin seuraava kukkakasviteos Choix de plantes: dont la plupart sont cultivées dans le jardin de Cel julkaistiin kymmenessä osassa vuosien 1803–1808 välillä. Tämänkin teoksen kuvituksessa oli Pierre-Joseph Redoutén töitä, kuten myös muiden tunnettujen kasvipiirtäjien, muun muassa Pierre-Antoine Poiteaun ja Pierre Turpinin, töitä.
1800-luvun alussa Ventenat oli uransa huipulla, mutta hän oli uupunut ja kärsi maksasairaudesta. Ventenat kuoli "syksykuumeen" seurauksena 51-vuotiaana vuonna 1808. Juuri hieman ennen kuolemaansa hän ehti julkaista viimeisimmän kirjansa. Se oli Decas generum novarum ja sisälsi standardinmukaiset kuvaukset kahdeksasta uudesta kasvisuvusta. Pian Ventenatin kuoleman jälkeen keisarinna Joséphine de Beauharnais palkkasi Aimé Bonplandin jatkamaan Ventenatin työtä Malmaisonin puutarhassa kasvavien kasvien kuvaamisessa.
Aiheesta muualla

Kuvia tai muita tiedostoja aiheesta Étienne Pierre Ventenat Wikimedia Commonsissa
JSTOR Global Plants: Ventenat, Étienne Pierre (englanniksi)
Yhdistynyt kuningaskunta yleisurheilun sisäratojen maailmanmestaruuskilpailuissa 2008

Yhdistynyt kuningaskunta osallistui Valencian sisäratojen MM-kisoihin 2008. Joukkueen ensimmäinen osa julkistettiin 12. helmikuuta 2008 ja lopullinen joukkue 26. helmikuuta 2008.
Yhdistyneen kuningaskunnan yleisurheiluliiton valintakomitean tiedotteessa mainittiin, ettei komitea olisi millään halunnut valita kisoihin dopingista aiemmin kärähtänyttä Dwain Chambersia, vaan olisi mieluummin lähettänyt kisoihin jonkun nuoren sprintterin hakemaan kokemusta Pekingin olympialaisia varten. Lopulta valintakomitean oli kuitenkin valittava Chambers, sillä hän voitti karsintakilpailun.
Joukkue > Miehet

60 metrin juoksu: Dwain Chambers, Simeon Williamson, varalla Rikki Fifton
400 metrin juoksu: Richard Buck, Steve Green
800 metrin juoksu: Richard Hill, Damien Moss
1 500 metrin juoksu: James McIlroy, Michael East, varalla James Brewer
3 000 metrin juoksu: Mo Farah, Nick McCormick
60 metrin aitajuoksu: Allan Scott
Korkeushyppy: Samson Oni
Seiväshyppy: Steve Lewis
Pituushyppy: Chris Tomlinson
Kolmiloikka: Phillips Idowu
Kuulantyöntö: Carl Myerscough
4 x 400 metrin viestijuoksu: Richard Buck, Steve Green, Rob Tobin, Nick Leavey, Debo Ademuyewo, Dale Garland
Joukkue > Naiset

60 metrin juoksu: Laura Turner, Jeanette Kwakye, varalla Montell Douglas
800 metrin juoksu: Jenny Meadows, Marilyn Okoro
1 500 metrin juoksu: Jemma Simpson, Susan Scott
3 000 metrin juoksu: Helen Clitheroe, Lisa Dobriskey
60 metrin aitajuoksu: Sarah Claxton
Seiväshyppy: Kate Dennison
Viisiottelu: Kelly Sotherton
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| 60 m | Dwain Chambers | alkuerät | 1. | 6,69 |
| 60 m | Dwain Chambers | välierät | 1. | 6,55 PB |
| 60 m | Dwain Chambers | loppukilpailu | 2. | 6,54 PB |
| 60 m | Simeon Williamson | alkuerät | 1. | 6,69 |
| 60 m | Simeon Williamson | välierät | 4. | 6,63 |
| 60 m | Simeon Williamson | loppukilpailu | 7. | 6,63 |
| 400 m | Richard Buck | alkuerät | 2. | 47,54 |
| 400 m | Richard Buck | välierät | 5. | 47,60 |
| 400 m | Steven Green | alkuerät | 4. | 47,44 |
| 800 m | Richard Hill | alkuerät | 3. | 1.49,06 |
| 800 m | Richard Hill | välierät | 4. | 1.47,82 |
| 800 m | Damien Moss | alkuerät | 4. | 1.51,39 |
| 1 500 m | Michael East | alkuerät | 4. | 3.41,68 |
| 1 500 m | James McIlroy | alkuerät | DNF | keskeytti |
| 3 000 m | Mohammed Farah | alkuerät | 3. | 8.04,65 |
| 3 000 m | Mohammed Farah | loppukilpailu | 6. | 7.55,08 |
| 3 000 m | Nick McCormick | alkuerät | 9. | 8.00,01 |
| 60 m aidat | Allan Scott | alkuerät | 1. | 7,64 |
| 60 m aidat | Allan Scott | välierät | 1. | 7,57 |
| 60 m aidat | Allan Scott | loppukilpailu | 6. | 7,65 |
| Korkeushyppy | Samson Oni | karsinta | 12. | 224 |
| Seiväshyppy | Steven Lewis | karsinta | 15. | 535 |
| Pituushyppy | Christopher Tomlinson | karsinta | 3. | 795 |
| Pituushyppy | Christopher Tomlinson | loppukilpailu | 2. | 806 |
| Kolmiloikka | Phillips Idowu | karsinta | 4. | 17,05 |
| Kolmiloikka | Phillips Idowu | loppukilpailu | 1. | 17,75 WL |
| Kuulantyöntö | Carl Myerscough | karsinta | 12. | 19,86 SB |
| 4 x 400 m | Steven Green   Richard Buck   Dale Garland   Robert Tobin | alkuerät | 3. | 3.08,21 SB |
| 4 x 400 m | Steven Green   Richard Buck   Dale Garland   Robert Tobin | loppukilpailu | 5. | 3.09,21 |
Tulokset > Naiset

| laji | urheilija | kilpailu | sijoitus | tulos |
| --- | --- | --- | --- | --- |
| 60 m | Jeanette Kwakye | alkuerät | 2. | 7,33 |
| 60 m | Jeanette Kwakye | välierät | 2. | 7,13 NR |
| 60 m | Jeanette Kwakye | loppukilpailu | 2. | 7,08 NR |
| 60 m | Laura Turner | alkuerät | 2. | 7,34 |
| 60 m | Laura Turner | välierät | 4. | 7,28 SB |
| 800 m | Jennifer Meadows | alkuerät | 2. | 2.00,60 |
| 800 m | Jennifer Meadows | välierät | 2. | 1.59,73 PB |
| 800 m | Jennifer Meadows | loppukilpailu | 5. | 2.03,51 |
| 800 m | Marilyn Okoro | alkuerät | 3. | 2.05,09 |
| 1 500 m | Susan Scott | alkuerät | 5. | 4.10,39 |
| 1 500 m | Jemma Simpson | alkuerät | 6. | 4.11,17 PB |
| 3 000 m | Lisa Dobriskey | alkuerät | 4. | 8.56,56 |
| 3 000 m | Lisa Dobriskey | loppukilpailu | 10. | 8.52,92 |
| 3 000 m | Helen Clitheroe | alkuerät | 7. | 8.52,48 |
| 3 000 m | Helen Clitheroe | loppukilpailu | 11. | 8.52,77 |
| 60 m aidat | Sarah Claxton | alkuerät | 4. | 8,12 |
| 60 m aidat | Sarah Claxton | välierät | 5. | 8,07 SB |
| Seitsenottelu | Kelly Sotherton | loppukilpailu | 2. | 4852 SB |
Vilho Lehtonen

Vilho Lehtonen noin vuonna 1943. Kuvaa on luultavasti käytetty vaalikampanjoissa.
Vilho Hjalmar Lehtonen (9. helmikuuta 1908 Jyväskylän maalaiskunta – 31. tammikuuta 1996 Jyväskylän maalaiskunta) oli suomalainen varastonhoitaja ja SKDL:n kansanedustaja 1940-luvulla.
Lehtosen vanhemmat olivat työmies Fritjof Lehtonen ja Hulda Maria Kankainen. Hän kävi kansakoulun ja työskenteli sitten kauppa-apulaisena 1924–1931. Vuosina 1931–1971 Lehtonen oli osuuskauppa Mäki-Matin palveluksessa Jyväskylässä toimien eri tehtävissä kuten lähettinä, rautamyyjänä, varastonhoitajana, kuljetusasiainhoitajana, matka-asiamiehenä, säästökassa-asiamiehenä ja maatilanhoitajana sekä tavaratalon tavarain vastaanottajana ja talonmiehenä.
Lehtonen oli SKDL:n kansanedustajana 1945–1948 edustaen Vaasan läänin itäistä vaalipiiriä. Hän oli myös jäsenenä Jyväskylän maalaiskunnan kunnanvaltuustossa ja Jyväskylän kaupunginvaltuustossa. Vuosina 1931–1934 Lehtonen oli Jyväskylän sosialidemokraattisen nuorisopiirijärjestön piirisihteerinä.
Lehtonen oli naimisissa vuodesta 1933 Anna Matilda Peipposen kanssa.
Željko Joksimović

Željko Joksimović vuonna 2012
Željko Joksimović (kyrill. serb. Жељко Јоксимовић, s. 20. huhtikuuta 1972 Belgrad,  Serbian ST, Jugoslavia) on yksi Serbian suosituimmista kevyen musiikin laulajista. Hänet tunnetaan sen lisäksi hyvin Bosnia ja Hertsegovinassa ja muissa lähimaissa. Hän edusti Serbia ja Montenegroa vuoden 2004 Eurovision laulukilpailussa kappaleella ”Lane moje”. Kappale sijoittui finaalissa toiseksi 263 pisteellä. Hän myös juonsi vuoden 2008 Eurovision laulukilpailun yhdessä Jovana Jankovićin kanssa. Joksimović edusti Serbiaa jälleen vuoden 2012 Eurovision laulukilpailussa, kappaleella ”Nije ljubav stvar” sijoittuen finaalissa 214 pisteellään kolmanneksi.
Yksityiselämä

Hän puhuu äidinkielensä serbian lisäksi sujuvasti englantia, kreikkaa, puolaa, ranskaa ja venäjää.
Joksimović hallitsee 11 eri musiikki-instrumenttia: Hän soittaa muiden muassa harmonikkaa, kitaraa, pianoa ja rumpuja. Vuonna 2012 hän meni naimisiin Jovana Jankovićin kanssa, jonka kanssa hän juonsi vuoden 2008 Eurovision laulukilpailut.
Željko Joksimović on aikaisemmin eronnut ja tästä avioliitosta hänellä on yksi lapsi.
Aiheesta muualla

Željko Joksimovićin virallinen sivusto (Arkistoitu – Internet Archive) (serbiaksi)
Wikimedia Commonsissa on kuvia tai muita tiedostoja aiheesta .
Wo der Südwind weht

| Wo der Südwind weht Audrey Landers |
| --- | --- | --- |

Studioalbumin tiedot
 Äänitetty : 1984
 Julkaistu: 1984
 Tuottaja(t): Jack White
 Tyylilaji: Iskelmä
 Kesto: 57.21
 Levy-yhtiö: BMG
muut julkaisut
|   | Wo der Südwind weht  |   |
Wo der Südwind weht (Holiday Dreams mit Audrey Landers) on yhdysvaltalaisen Audrey Landersin studioalbumi vuodelta 1984. Duurivoittoisella levyllä on kuusitoista sävelmää.
Tuoteseloste

Wo der Südwind weht julkaistiin vinyylilevynä (33 rpm) ja CD-levynä. Albumilla on muun muassa Landersin tulkinnat kuubalaisesta klassikkosävelmästä Guantanamera ("tyttö Guantánamosta") sekä Scott McKenzien vuoden 1967 hitistä San Francisco. Albumilla on myös versio haitilaisesta kansansävelmästä Haiti Chérie. Mi Amor on Landersin ja espanjalaisen Camilo Seston duetto. Levyn päätöskappale Manuel Goodbye lienee Landersin kansainvälisesti tunnetuin kappale. Raul Reiman teki siitä suomenkielisen version Tavataanko taas tulkitsijana Eini. Audrey Landers on mukana sanoittajana useissa levyn kappaleissa. Albumin sävelmiä tallennettiin sekä Berliinissä (Hansa Studios, The Hall At The Wall), Los Angelesissa (Image Recording Studios) että Münchenissä (Paradise Studio). CD:n kansivihko on yksiaukeamainen.
Tematiikka

Levyn teemana on nimensä mukaisesti lomaunelmointi. Sanoituksissa liikutaan Yhdysvaltain ja Karibian alueen suurkaupungeissa ja saarilla. Avausraidalla Honeymoon in Trinidad haaveillaan kuherruskuukaudesta Trinidadin aurinkoisilla hiekkarannoilla. On the Beach of Montego Bay, Playa Blanca ja Hideaway Havana jatkavat samalla aurinkorantalinjalla. Santo Domingo kertoo kolmesta kaveruksesta, Alfredosta, Fernandosta ja Josésta, jotka työskentelevät kahvilassa jossain Espanjan rannikkolla. He haaveilevat muuttavansa Santo Domingoon ja lopulta toteuttavat ideansa. Little River poikkeaa linjasta; se kertoo surullisen tarinan jokeen hukkuneesta pikkupojasta, jota pikkutyttö turhaan yritti pelastaa.
Huomioita

Saksalainen iskelmälaulaja Andrea Jürgens lauloi niin ikään 1984 julkaistulla levyllään Weil wir uns lieben  saksankieliset versiot sävelmistä Guantanamera, Santo Domingo, Mi Amor, Farewell ja Chinatown Is in New York (Chinatown ist in New York). Jürgens on myös levyttänyt omat versionsa lauluista Honeymoon in Trinidad (Guten Morgen Sonnenschein), Playa Blanca, Midnight Magic (Puerto Rico) ja Manuel Goodbye.
Kappaleet

Honeymoon in Trinidad (3:51)
Jack White/Audrey Landers - Youngster
Guantanamera (3:24)
Jack White/Mark Spiro - Youngster
On the Beach of Montego Bay (3:40)
Uve Schikora/Detlef Reshöft/Jack White/Mark Spiro - Youngster
Santo Domingo (3:10)
Bert Olden/Joachim Relin/Mark Spiro - Gerig
San Francisco (3:52)
John Phillips - MCA Music
Mi Amor (3:48) (Audrey Landers with Camilo Sesto)
Jack White/Mark Spiro - Youngster
Haiti Chérie (3:15)
Harry Belafonte/Burgess - Chappell
Farewell (3:25)
Bernd Dietrich/Gerd Grabowski/Engelbert Simons/Audrey Landers - Youngster/Känguruh
Santa California (3:37)
Giuseppe Solera/Alf Schwegeler/Audrey Landers - Youngster
Chinatown Is in New York (3:40)
Bernd Dietrich/Gerd Grabowski/Engelbert Simons/Audrey Landers - Youngster/Känguruh
Playa Blanca (3:51)
Jack White/Charles Blackwell - Youngster
Once on a Sunday Morning (Cuando sali de cuba) (2:45)
L. Aguilé - Canciones del Mundo
Hideaway Havana (3:36)
Jack White/Audrey Landers/Judy Landers - Youngster/FAMA
Little River (3:14)
Bernd Dietrich/Gerd Grabowski/Engelbert Simons - Intro/Youngster
Midnight Magic (4:03)
Jack White/Audrey Landers - Youngster
Manuel Goodbye (3:38)
Bernd Dietrich/Gerd Grabowski/Engelbert Simons/Peggy March/Audrey Landers - Intro/Youngster
Singlejulkaisut (7" single)

A-puoli/B-puoli
Honeymoon in Trinidad/Midnight Magic (1984)
Mi Amor/Guantamera (1984)
Playa Blanca/Happy Endings (1983)
Little River/Give Me Back My Heart (1983)
Manuel Goodbye/Shot Down (1983)
Lisäksi Hideaway Havana julkaistiin singlen Jim, Jeff & Johnny b-puolena vuonna 1985.
Aiheesta muualla

Swisscharts.com
Lescharts.com
Yhtenäisyyslista

| Yhtenäisyyslista> Enhedslisten – De Rød-Grønne |
| --- | --- |
  
  
  
Perustettu:  2. joulukuuta 1989
Johto:   Kollektiivinen johto  Pelle Dragsted (poliittinen johtaja) 
Ideologia:   ekososialismi   euroskeptisismi 
Poliittinen kirjo:  äärivasemmisto
Toimisto:  Studiestræde 24, 1. 1455 København K
Kansankäräjät:  9 / 179 (2022)
Euroopan parlamentti:  1 / 14 (2019)
Alueet:  14 / 205 (2021)
Kunnat:  114 / 2 436 (2021)
Kansainväliset jäsenyydet:  – Euroopan vasemmistopuolue
Kotisivu:  www.enhedslisten.dk
Infobox OKNimi-testi OK: 
Yhtenäisyyslistan vanha logo.
Yhtenäisyyslista  (tansk. Enhedslisten – De Rød-Grønne) on vasemmistososialistinen punavihreä tanskalainen puolue. Yhtenäisyyslistaa pidetään vasemmistolaisimpana kansankäräjillä edustettuina olevista puolueista.
Yhtenäisyyslista perustettiin vuonna 1989, kun Tanskan kommunistinen puolue, Sosialistinen työväenpuolue ja Vasemmistososialistinen puolue päättivät yhdistyä.
Vuoden 2011 vaaleissa Yhtenäisyyslista sai silloisen historiansa parhaan vaalituloksen saaden 6,7 % äänistä ja 12 edustajaa kansankäräjille. Puolue ei kuitenkaan noussut hallitukseen, mutta sopi hallituksen muodostaneen vasemmistoblokin kanssa tukevansa sitä budjettiäänestyksissä. Yhtenäisyyslista on toiminut myös Frederiksenin hallituksen tukipuolueena vuodesta 2019. Vuoden 2022 ennenaikaisissa kansankäräjävaaleissa puolue kärsi huomattavan tappion ja menetti neljä paikkaa.
Yhtenäisyyslistaa johtaa kollektiivisesti 25-jäseninen puoluehallitus, mutta puolue on valinnut itselleen poliittisen johtajan. Ensimmäiseksi poliittiseksi johtajaksi valittiin vuonna 2009 Johanne Schmidt-Nielsen. Hänen jälkeensä poliittisena johtajana oli Pernille Skipper 2016–2021, Mai Villadsen 2021–2023 ja vuodesta 2023 Pelle Dragsted.
Ideologia ja tavoitteet

Yhtenäisyyslista on sosialistinen, feministinen ja vihreä puolue, joka sijoittuu Tanskan politiikassa vasemmistoon sekä tulonjakopolitiikassa että arvomaailmassa. Yhtenäisyyslista kannattaa demokraattista sosialismia. Puolueen periaateohjelmassa vuodelta 2003 esitellään ongelmat, joita Yhtenäisyyslistan mielestä kapitalismi aiheuttaa. Puolue esittää vaihtoehdoksi demokraattista taloutta ja ekologisesti kestävä yhteiskuntaa, jossa kaikilla on yhtäläiset mahdollisuudet. Yhtenäisyyslista haluaa kansainvälistä yhteistyötä, mutta suhtautuu kriittisesti Euroopan unioniin.
Periaateohjelmassaan Yhtenäisyyslista korostaa, että muutoksen on tapahduttava sekä kansan, ulkoparlamentaarisen poliittisen osallistumisen että puolueen edustuksen kautta vaaleilla valituissa toimielimissä. Yhtenäisyyslista kannattaa näin ollen kapitalismin lopettamista ja sosialismin käyttöönottoa demokraattisin ja rauhanomaisin keinoin.
Historia > Puolueen perustaminen

1980-luvulla monet vasemmistopuolueet olivat ehdolla parlamenttivaaleissa, mutta ne eivät saavuttaneet äänikynnystä. Yhtenäisyyslista perustettiin tämän vuoksi vuonna 1989 vasemmistososialistien, Tanskan kommunistisen puolueen ja sosialistisen työväenpuolueen vaaliyhteistyönä. Yhtenäisyyslista oli vaalikelpoinen vuoden 1990 parlamenttivaaleissa, ja sille annettiin vaalikirjain Ø.
Historia > Toiminta oppositiossa ja parlamentissa

Yhtenäisyyslista muodosti kriittisen, vasemmistolaisen opposition Poul Nyrup Rasmussenin hallituksille vuosina 1994-2001, mutta varmisti myös hallitusten selviytymisen osallistumalla kompromisseihin tai olemalla äänestämättä rahoituslakia vastaan. Porvarillisten enemmistöhallitusten aikana vuosina 2001-2011 ja 2015-2019 Yhtenäisyyslistan kaltainen vasemmistopuolue on yrittänyt vaikuttaa lähinnä ministereille suunnattujen parlamentaaristen kysymysten kautta. Punaisen blokin muodostaessa hallituksen tilanne on ollut puolueelle edullisempi. Yhtenäisyyslista oli vuosina 2011-2015 osa sosiaalidemokraattien, Radikale Venstren ja Sosialistisen kansanpuolueen muodostamaa vähemmistökoalitiota. Puolue on tukenut myös Mette Frederiksenin sosiaalidemokraattisia vähemmistöhallituksia vuoden 2019 vaaleista lähtien.